CELEX: 32007R0500
Language: sl
Date: 2007-05-07 00:00:00
Title: Uredba Komisije (ES) št. 500/2007 z dne 7. maja 2007 o spremembi Uredbe (ES) št. 1463/2004 glede uvedbe najvišje mejne vrednosti ostankov za krmni dodatek Sacox 120 mikrogranulat iz skupine kokcidiostatikov in drugih zdravilnih snovi(Besedilo velja za EGP).

8.5.2007   
            
            
               SL
            
            
               Uradni list Evropske unije
            
            
               L 118/3
            
         
      UREDBA KOMISIJE (ES) št. 500/2007
   z dne 7. maja 2007
   o spremembi Uredbe (ES) št. 1463/2004 glede uvedbe najvišje mejne vrednosti ostankov za krmni dodatek „Sacox 120 mikrogranulat“ iz skupine kokcidiostatikov in drugih zdravilnih snovi
   (Besedilo velja za EGP)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe (ES) št. 1831/2003 Evropskega parlamenta in Sveta z dne 22. septembra 2003 o dodatkih za uporabo v prehrani živali (1) in zlasti člena 13(3) Uredbe,
   ob upoštevanju naslednjega:
   
               (1)
            
            
               V skladu z Direktivo Sveta 70/524/EGS (2) se dovoljenje za dodatek natrijev salinomicin („Sacox 120 mikrogranulat“) izda pod določenimi pogoji. Z Uredbo Komisije (ES) št. 1463/2004 (3) je bil ta dodatek dovoljen za obdobje desetih let za uporabo za piščance za pitanje, dovoljenje pa povezano z osebo, odgovorno za dajanje dodatka v promet. Ta dodatek je priglašen na podlagi člena 10 Uredbe (ES) št. 1831/2003 kot obstoječi proizvod. Ker so bili predloženi vsi podatki, ki ji zahteva navedena določba, je bil ta dodatek vpisan v Register krmnih dodatkov Skupnosti.
            
         
               (2)
            
            
               Uredba (ES) št. 1831/2003 določa možnost spremembe dovoljenja za dodatek na zahtevo imetnika dovoljenja in v skladu z mnenjem Evropske agencije za varno hrano („Agencija“). Imetnik dovoljenja za dodatek natrijev salinomicin („Sacox 120 mikrogranulat“) je predložil zahtevek, v katerem predlaga spremembo pogojev za izdajo dovoljenja z uvedbo najvišje mejne vrednosti ostanka (MRL), kot ga je ovrednotila Agencija.
            
         
               (3)
            
            
               Agencija je v mnenju, ki ga je sprejela dne 30. junija 2004 (4), predlagala uvedbo MRL 5 μg/kg za zadevno aktivno snov. Morda bo potrebno, da Agencija za zdravila pregleda navedene MRL z vidika rezultatov prihodnjega vrednotenja navedene aktivne snovi.
            
         
               (4)
            
            
               Uredbo (ES) št. 1463/2004 je zato treba ustrezno spremeniti.
            
         
               (5)
            
            
               Ukrepi, predvideni s to uredbo, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO UREDBO:
   Člen 1
   Priloga k Uredbi (ES) št. 1463/2004 se zamenja z besedilom v Prilogi k tej uredbi.
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 7. maja 2007
      
         
            Za Komisijo
         
         Markos KYPRIANOU
         
         
            Član Komisije
         
      
   
   
      (1)  UL L 268, 18.10.2003, str. 29. Uredba, kakor je bila spremenjena z Uredbo Komisije (ES) št. 378/2005 (UL L 59, 5.3.2005, str. 8).
   
      (2)  UL L 270, 14.12.1970, str. 1. Direktiva, kakor je bila nazadnje spremenjena z Uredbo Komisije (ES) št. 1800/2004 (UL L 317, 16.10.2004, str. 37).
   
      (3)  UL L 270, 18.8.2004, str. 5. Uredba, kakor je bila spremenjena z Uredbo (ES) št. 249/2006 (UL L 42, 14.2.2006, str. 22).
   
      (4)  Opinion of the Scientific Panel on Additives and Products or Substances used in Animal Feed on a request from the Commission on the re-evaluation of coccidiostat Sacox® 120microGranulate in accordance with article 9G of Council Directive 70/524/EEC. Adopted on 30 June 2004The EFSA Journal (2004) 76, p. 1-49.
   
      PRILOGA
      
                  Registracijska številka dodatka
               
               
                  Ime in registracijska številka osebe, odgovorne za dajanje dodatka v promet
               
               
                  Dodatek
                  (trgovsko ime)
               
               
                  Sestava, kemijska formula, opis
               
               
                  Vrsta ali kategorija živali
               
               
                  Najvišja starost
               
               
                  Najmanjša vsebnost
               
               
                  Najvišja vsebnost
               
               
                  Druge določbe
               
               
                  Datum poteka veljavnosti dovoljenja
               
               
                  Največje mejne vrednosti ostankov (MRL) v ustreznih živilih živalskega izvora
               
            
                  mg aktivne snovi/kg popolne krmne mešanice
               
            
                  Kokcidiostatiki in druge zdravilne učinkovine
               
            
                  E 766
               
               
                  Huvepharma NV Belgium
               
               
                  Natrijev salinomicin 120 g/kg
                  (Sacox 120 mikrogranulat)
               
               
                  
                               
                           
                           
                              Sestava dodatka:
                              natrijev salinomicin ≥ 120 g/kg
                              silicijev dioksid 10–100 g/kg
                              kalcijev karbonat 350–700 g/kg
                           
                        
                               
                           
                           
                              Aktivna snov:
                              natrijev salinomicin,
                              C42H69O11Na,
                              številka CAS: 55 721-31-8,
                              natrijeva sol polietra monokarboksilne kisline, proizvedene s fermentacijo streptomyces albus (DSM 12217)
                           
                        
                               
                           
                           
                              Povezane nečistoče:
                              < 42 mg elaiofilina/kg natrijevega salinomicina.
                              < 40 g 17-epi-20 dezoksisalinomicina/kg natrijevega salinomicina
                           
                        
               
                  Piščanci za pitanje
               
               
                  —
               
               
                  60
               
               
                  70
               
               
                  Uporaba prepovedana najmanj en dan pred zakolom.
                  V navodilih za uporabo je treba navesti:
                  
                               
                           
                           
                              „Nevarno za kopitarje in purane“;
                           
                        
                               
                           
                           
                              „Te krmne mešanice vsebujejo ionofor:
                              sočasna uporaba z nekaterimi zdravilnimi snovmi (npr. tiamulin) je lahko kontraindicirana“
                           
                        
               
                  21.8.2014
               
               
                  5 μg salinomicina/kg za vsa mokra tkiva